CELEX: 62017CN0496
Language: hr
Date: 2017-08-17 00:00:00
Title: Predmet C-496/17: Zahtjev za prethodnu odluku koji je 17. kolovoza 2017. uputio Finanzgericht Düsseldorf (Njemačka) – Deutsche Post AG protiv Hauptzollamt Köln

16.10.2017   
            
            
               HR
            
            
               Službeni list Europske unije
            
            
               C 347/19
            
         Zahtjev za prethodnu odluku koji je 17. kolovoza 2017. uputio Finanzgericht Düsseldorf (Njemačka) – Deutsche Post AG protiv Hauptzollamt Köln
   (Predmet C-496/17)
   (2017/C 347/25)
   Jezik postupka: njemački
   
      Sud koji je uputio zahtjev
   
   Finanzgericht Düsseldorf
   
      Stranke glavnog postupka
   
   
      Tužitelj: Deutsche Post AG
   
      Tuženik: Hauptzollamt Köln
   
      Prethodna pitanja
   
   
               1.
            
            
               Treba li članak 24. stavak 1. podstavak 2. Provedbene uredbe Komisije (EU) 2015/2447 (1) od 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije tumačiti na način da je carinskim tijelima po tome dopušteno zahtijevati od podnositelja zahtjeva da ih obavijesti o poreznim identifikacijskim brojevima koje je izdala Bundeszentralamt für Steuern (njemačka Savezna uprava za poreze) u svrhu naplate poreza na dohodak i o poreznim upravama nadležnim za razrez poreza na dohodak članova nadzornog odbora podnositelja zahtjeva, njegovih članova uprave, voditelja odjela, voditelja računovodstva, voditelja carinskog odjela, kao i osoba odgovornih za carinska pitanja i osoba koje rješavaju carinske stvari?
            
         
      (1)  SL 2015., L 343., str. 558.